b'\n_START_ARTICLE_\nSa\xc5\xa1ko zrcalo\n_START_PARAGRAPH_\nSa\xc5\xa1ko zrcalo (nem\xc5\xa1ko: Sachsenspiegel) je najstarej\xc5\xa1a in najpomembnej\xc5\xa1a nem\xc5\xa1ka pravna knjiga srednjega veka._NEWLINE_V letih 1224-31 ga je sestavil v latinskem jeziku sa\xc5\xa1ki vitez Eike von Repgow in ga potem \xc5\xa1e prevedel v spodnjenem\xc5\xa1ki jezik. Temelji na ostfalskem pravu avtorjeve o\xc5\xbeje domovine. Vsebuje dva dela: sa\xc5\xa1ko de\xc5\xbeelno pravo (povzetek veljavnega obi\xc4\x8dajnega prava svobodnih Saksoncev vseh stanov) in fevdno pravo (ki obravnava predvsem pravne zadeve visokega plemstva). Sa\xc5\xa1ko zrcalo predstavlja vzorec gornjenem\xc5\xa1kima pravnima knjigama: Nem\xc5\xa1kemu zrcalu (Deutschenspiegel) in \xc5\xa0vabskemu zrcalu (Schwabenspiegel). S prevajanjem in predelavami (npr. zakonik mesta G\xc3\xb6rlitz) se je \xc5\xa1iril naprej in se ka\xc5\xbee v kakih 200 obse\xc5\xbenih, deloma ilustriranih rokopisih. Pomen zakonika presega nem\xc5\xa1ko ozemeljsko in govorno podro\xc4\x8dje in sega na dele Poljske, Mad\xc5\xbearske, in Rusije. V Turingiji in Anhaltu je v splo\xc5\xa1nem veljal do leta 1900.'